Karlsrueh (südfränkisch: Kallsruh, amtlich Karlsruhe) isch ä Stadtkreis z Bade-Württebärg. Es isch dr Sitz vom Regierigsbezirk Karlsrueh, vo der Region Middlere Oberrhii und vom Landkreis Karlsrueh. Hischdorisch isch Karlsrueh Haupt- und Residenzschdadt vom ehemolige Land Bade. D Schdadt wird im Norde, Oschde und Süde vom Landkreis Karlsrueh und im Weschde vom Rhii begränzt, wo do d Gränze zwüsche Bade-Württebärg und dr Rhiiland-Pfalz bildet. Karlsrueh isch noch Schduddgard, wo öbbe 75 km südöschdlig lit, und Mannhei (öbbe 60 km nördlig) die drittgröschd Schdadt vom Land Bade-Württebärg und het ä Flechi vo öbbe 173 km². Sit 1950 isch Karlsrueh dr Sitz vom dütsche Bundesgrichtshof und sit 1951 vom Bundesverfassigsgricht. Wäge däm het d Schdadt dr Biiname Residänz vom Rächt.